KOMISIJOS SPRENDIMAS
2008 m. birželio 10 d.
dėl institucijos, kuriai suteikta teisė tvarkyti kiaulių veislių kilmės knygą ar registrą Jungtinėse Amerikos Valstijose, iš dalies keičiantis Sprendimą 2006/139/EB
(pranešta dokumentu Nr. C(2008) 2472)
(Tekstas svarbus EEE)
(2008/453/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1994 m. birželio 23 d. Tarybos direktyvą 94/28/EB, nustatančią principus, susijusius su zootechniniais bei genealoginiais reikalavimais, taikytinais gyvūnų, jų spermos, kiaušialąsčių bei embrionų importui iš trečiųjų šalių, ir iš dalies keičiančią Direktyvą 77/504/EEB dėl grynaveislių veislinių galvijų (1), ypač į jos 3 straipsnio 3 dalį,
kadangi:
(1)
2006 m. vasario 7 d. Komisijos sprendime, įgyvendinančiame Tarybos direktyvą 94/28/EB dėl trečiųjų šalių institucijų, kurioms suteikta teisė tvarkyti tam tikrų gyvūnų veislių kilmės knygą ar registrą, sąrašo (2), numatyta, kad valstybėms narėms leidžiama importuoti veislinius tam tikrų rūšių gyvūnus, jų spermą, kiaušialąstes ir embrionus kaip grynaveislius ar hibridus tik tuo atveju, jei jie yra įrašyti ar įregistruoti to sprendimo priedo sąraše nurodytos institucijos tvarkomoje kilmės knygoje ar registre.
(2)
Jungtinės Amerikos Valstijos paprašė į Sprendimo 2006/139/EB priede pateikiamą sąrašą įtraukti dar vieną šios šalies instituciją, kuriai suteikta teisė tvarkyti kiaulių veislių kilmės knygą ar registrą.
(3)
Jungtinės Amerikos Valstijos patvirtino, kad laikomasi Bendrijos teisės aktuose, visų pirma Direktyvoje 94/28/EB, nustatytų reikalavimų.
(4)
Todėl Sprendimo 2006/139/EB priedą reikėtų atitinkamai iš dalies pakeisti.
(5)
Šiame sprendime nustatytos priemonės atitinka Zootechnikos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2006/139/EB priedas iš dalies pakeičiamas pagal šio sprendimo priedą.
2 straipsnis
Šis sprendimas taikomas nuo 2008 m. birželio 1 d.
3 straipsnis
Šis sprendimas yra skirtas valstybėms narėms.
Priimta Briuselyje, 2008 m. birželio 10 d.